**Kriteriji praćenja i ocjenjivanja iz fizike**

1. Znanje i vještine

Znanje će biti provjereno usmenom provjerom.

Svaki učenik mora odgovarati sve lekcije svakog poglavlja (iznimka je zadnje poglavlje gdje je dovoljno samo jednom odgovarati neovisno o tome jesu li sve lekcije obrađene ili ne).

Ukoliko učenik odgovara, a poglavlje nije do kraja obrađeno, preostale lekcije se odgovaraju prilikom sljedećeg usmenog ispitivanja (kada učenik odgovara sljedeće na redu poglavlje). Učenik se može javiti kada se obrade bar dvije nove lekcije.

|  |  |
| --- | --- |
| nedovoljan (1) | Učenik ne prepoznaje osnovne fizikalne pojmove, zakone i mjerne jedinice. Učenik griješi, a ni uz pomoć učitelja ne dolazi do ispravnog odgovora |
| dovoljan (2) | Učenik djelomično prepoznaje osnovne fizikalne pojmove, zakone i jedinice. Učenik primjenjuje znanje sporo, griješi, ali uz pomoć nastavnika dođe do ispravnog odgovora. Sposobnost logičkog mišljenja razvijena na početnoj razini. |
| dobar (3) | Učenik razlikuje i poznaje sve fizikalne pojmove, zakone i jedinice. Gradivo usvojio većim dijelom, bez pojedinosti. Sposobnost logičkog mišljenja razvijena na prosječnoj razini. |
| vrlo dobar (4) | Učenik usvojene fizikalne pojmove, zakone i teorije razumije i shvaća u većoj mjeri te shvaća uzročno-posljedične veze uz povremenu pomoć nastavnika |
| odličan (5) | Učenik potpuno samostalno fizikalno i matematički interpretira fizikalne pojave, zakone i teorije i obrazlaže uzročno- posljedične veze te primjenjuje sadržaje u novim situacijama. Sposobnost logičkog mišljenja na najvišoj razini. |

1. Istraživanje fizičkih pojava

Ocjenjuju se vježbe na nastavi s priborom, sposobnost pri osmišljavanju i postavljanju pokusa, sposobnost zapažanja, primjenjivanja prije stečenih znanja, pravilno fizikalno zapisivanje i izražavanja, plakati, prezentacije, rješavanje radne bilježnice na satu i kao domaću zadaću, ažurno ispunjavanje bilježnice, učenički radovi (dva po polugodištu), aktivnost na satu, angažman oko izvođenja vježbi i pokusa. U 5. i 6. mjesecu se u pravilu ne ocjenjuju učeničku radovi.

Tijekom polugodišta, biti će jednom ocjenjena radna bilježnica te po želji jedan učenički rad.

|  |  |
| --- | --- |
| nedovoljan (1) | Ne rješava zadaće. Ometa nastavu, ne prati događanje na satu. Ne sudjeluje u radu. Ne obazire se na upozorenja učitelja. Bilješke i didaktički materijali nepotpuni i neuredni. Neodgovoran prema zadacima. Ima 5 minusa iz aktivnosti |
| dovoljan (2) | Radna bilježnica i zadaće nisu u potpunosti riješeni i uredni. Učenik sudjeluje u radu na poticaj učitelja. Učenik pasivno prati nastavu. Nema ni pluseva ni minusa, ili samo minusa. |
| dobar (3) | Radna bilježnica, zadaće i učenički radovi riješeni uredno, ali bez problemskih zadataka. Povremeno zainteresiran za rad i samoinicijativno se uključuje u nastavu. Postavljene zadatke obavlja površno. Ima podjednako pluseva i minusa ili samo jedan plus |
| vrlo dobar (4) | Radna bilježnica, zadaće i učenički radovi riješeni uredno, sa djelomično riješenim problemskim zadatcima. Zainteresiran za nastavne sadržaje, što pokazuje aktivnost na satu. Ima više pluseva |
| odličan (5) | Sve postavljene zadatke obavlja uredno, samoinicijativno, služeći se dodanim sadržajima. Uvijek spreman za suradnju, izrazito aktivan tijekom sata. Odgovoran prema svim postavljenim zadatcima.Ima 5 pluseva |

1. Konceptualni i numerički zadatci

Znanje će biti provjereno pisanjem pismenih provjera (4 na godinu).

|  |  |
| --- | --- |
| nedovoljan (1) | do 40% |
| dovoljan (2) | 40% - 55% |
| dobar (3) | 55% - 70% |
| vrlo dobar (4) | 70%- 90% |
| odličan (5) | 90% - 100% |

|  |  |
| --- | --- |
| nedovoljan (1) | Obrazlaže gradivo nesuvislo i bez ikakve logike. Ne rješava ni najjednostavnije zadatke (0% - 40% riješenih točnih odgovora) |
| dovoljan (2) | Obrazlaže gradivo nepotpuno i površno. Učenik rješava najjednostavnije zadatke i uz pomoć dolazi do točnih odgovora (40%-55% riješenih točnih odgovora) |
| dobar (3) | Usvojeno gradivo obrazlaže djelomično, logički i uvjerljivo. Učenik samostalno rješava poznate probleme. (55%-70% riješenih točnih odgovora) |
| vrlo dobar (4) | Znanje primjenjuje umjereno brzo, točno, prikladno i uz povremenu pomoć nastavnika. Uglavnom točno rješava nove problemske situacije (70% - 90% riješenih točnih odgovara) |
| odličan (5) | Znanje primjenjuje brzo, prikladno i točno. Usvojene sadržaje dokazuje i obrazlaže temeljito i argumentirano. Učenik samostalno i točno rješava sve probleme situacije (90%-100% riješenih točnih odgovora) |

1. Zaključivanje ocjena

Ocjene se računaju kao aritmetička sredina svih elemenata vrednovanja. Ukoliko učenik ima neispravljenu ocjenu, a nije dva puta pristupio ispravku iste, bez obzira na prosjek koji odgovara ocjeni dobar ili više, najviša zaključena ocjenu može biti dovoljan (2). Za ocjenu dovoljan (2) potrebno je imati bar jednu pozitivnu ocjenu iz svakog poglavlja.

1. Ispravci

5.1) Ispravak pismene provjere znanja

Moguće je najviše dva (2) puta pisati ispravak određene pismene provjere znanja.

Negativna ocjena iz pismene provjere znanja ispravlja se pisanjem prvog popravnog pismenog ispita. Ukoliko učenik dobije negativnu ocjenu iz ispravka, a želi imati završnu ocjenu dobar i više (uz uvjet da prosjek odgovara ocjeni dobar ili više), potrebno je pisati drugi popravni ispit.

Ako učenik ne odluči nakon negativne ocjene iz ispita i prvog popravnog ispita, pisati drugi popravni ispit, tada, neovisno o tome ima li prosjek za veću ocjenu od dovoljan, može imati najvišu zaključnu ocjenu dovoljan (2).

5.2) Ispravak usmene provjere znanja

Moguće je naviše dva (2) puta usmeno ispravljati određenu usmenu provjeru znanja.

Negativna ocjena dobivena usmenim odgovaranjem ispravlja se usmenim odgovaranjem. Ukoliko učenik dobije negativnu ocjenu iz ispravka, a želi imati završnu ocjenu dobar i više (uz uvjet da prosjek odgovara ocjeni dobar ili više), potrebno je ponovno usmeno odgovarati.

5.3) Rokovi i vrijeme odgovaranja

Ocjenu je moguće ispraviti na satu fizike (kada je GPP-om planirano usmeno ispitivanje) ili na dopunskoj nastavi iz fizike. Rok za ispravak negativne ocjene je mjesec dana od dana kada je ocjena dobivena (ne vrijedi za lipanj). U lipnju je moguće ispraviti samo ocjene dobivene taj mjesec.

U Ivanovcu, 5.09.2022.

Predmetni učitelj: Marko Krhač

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_